CELEX: 62011CN0486
Language: sl
Date: 2011-09-22 00:00:00
Title: Zadeva C-486/11: Predlog za sprejetje predhodne odločbe, ki ga je vložilo Tribunal da Relação de Guimarães (Portugalska) 22. septembra 2011 – Jonathan Rodrigues Esteves proti Seguros Allianz Portugal SA

3.12.2011   
            
            
               SL
            
            
               Uradni list Evropske unije
            
            
               C 355/10
            
         Predlog za sprejetje predhodne odločbe, ki ga je vložilo Tribunal da Relação de Guimarães (Portugalska) 22. septembra 2011 – Jonathan Rodrigues Esteves proti Seguros Allianz Portugal SA
   (Zadeva C-486/11)
   2011/C 355/16
   Jezik postopka: portugalščina
   
      Predložitveno sodišče
   
   Tribunal da Relação de Guimarães
   
      Stranki v postopku v glavni stvari
   
   
      Tožeča stranka: Jonathan Rodrigues Esteves
   
      Tožena stranka: Seguros Allianz Portugal SA
   
      Vprašanji za predhodno odločanje
   
   
               (a)
            
            
               Ali je treba člen 1a Tretje direktive 90/232/EGS (1), ki je bil vstavljen s členom 4 Pete direktive (2005/14/ES) (2), v zvezi s približevanjem zakonodaje držav članic o zavarovanju civilne odgovornosti pri uporabi motornih vozil razlagati tako, da nasprotuje nacionalni zakonodaji (kot je ta iz členov 505 in 570 portugalskega civilnega zakonika), v skladu s katero obvezno zavarovanje avtomobilske odgovornosti ne krije odgovornosti za telesne poškodbe in premoženjsko škodo, ki so bile povzročene kolesarju v prometni nesreči, v kateri sta bila udeležena avtomobil in kolo, čeprav se je nesreča zgodila izključno zaradi ravnanja kolesarja?
            
         
               (b)
            
            
               Če je odgovor na to vprašanje pritrdilen, torej če je taka izključitev odškodnine v nasprotju s pravom Skupnosti, ali razlaga navedenih direktiv Skupnosti nasprotuje nacionalni zakonodaji, v skladu s katero je ta odškodnina omejena ali zmanjšana, pri čemer se na eni strani upošteva krivda kolesarja in na drugi nevarnost, značilna za avtomobil, pri povzročitvi nesreče?
            
         
      (1)  UL, posebna izdaja v slovenščini, poglavje 6, zvezek 1, str. 249.
   
      (2)  UL L 149, str. 14.